  Майя Бывальцева Удмуртиысь биатлонист Александр Поварницын 23-тӥ толсуре «Ижевская винтовка» ӵошатсконын нимаз бызёнын 5-тӥ инты басьтӥз. Вожвылъяськон Россилэн кубокез улсын мынӥз. 20 иськемез ньыль ыбылӥськон интыосын тужгес ӝог ортчиз Тюмень улосвылысь Александр Логинов. Кыкетӥ луиз Красноярск шаерысь Тимур Махамбетов (+2.52,2 (1), куинетӥ — Пермь шаерысь Сергей Клячин (+3.32,2 (1), ньылетӥ- Санкт-Петербург но Владимир улосвыл понна бызьылӥсь Алексей Слепов (+3.43,9 (5), витетӥ — Удмуртиысь Александр Поварницын (+3:49.2 (2), куатетӥ — Тюмень улосвылысь Александр Печёнкин +4:05.8 (3). Вожвылъяськонэ пӧртэм улосвылъёсысь 84 спортсменъёс пыриськизы. Удмуртиысь куать биатлонистъёс вал: Максим Макаров, Дмитрий Шамаев, Александр Поварницын, Евгений Шамеев, Аркадий Меньшиков но Виктор Плицев. 24-тӥ толсуре юниоръёслэн нимаз бызьылонъёссы ортчозы. Нош 25-тӥ толсуре воргоронъёслэн но пиослэн спринт амалын ӵошатскозы. Тегъёс: Спорт Ижкар Биатлон Удмуртия Ижевскаявинтовка  